Μυρσίνη Ηλείας

Η Μυρσίνη  ( Παλαιά ονομασία: Σουλεϊμάναγα) είναι χωριό της Ηλείας, πρώην ανεξάρτητη κοινότητα και έπειτα δημοτικό διαμέρισμα του «καποδιστριακού» Δήμου Λεχαινών, ενώ σήμερα αποτελεί δημοτική κοινότητα του Δήμου Ανδραβίδας-ΚυλλήνηςΕ.Ε.Τ.Α.Α. - Διοικητικές μεταβολές Μυρσίνης Ηλείας, eetaa.gr. Ανακτήθηκε: 10/09/2016.. Είναι χτισμένη στον κάμπο των Λεχαινών, στην θέση όπου πιστεύεται ότι βρισκόταν η αρχαία Μύρσινoς.

Γεωγραφία
Βρίσκεται στην Βορειοδυτική Ηλεία. Συνορεύει με τα Λεχαινά, την Ανδραβίδα, το Νεοχώρι, το Στρούσι και η όμορη παραλία της βρέχεται από τον κόλπο της Κυλλήνης του Ιονίου πελάγους. Έχει έκταση 12.406 στρέμματα και την διασχίζουν τρία ρέματα, ο Μέλισσος, ο Ανισάτος και ο Γιαννίτσης.

Ονομασία
Η ονομασία προέρχεται από την αρχαία πόλη της Ηλείας Μύρσινος που πιστεύεται ότι βρισκόταν στη ευρύτερη περιοχή της Μυρσίνης.

Το παλιότερο όνομα του χωριού ήταν Σουλεϊμάναγα που το άλλαξε το 1915Ε.Ε.Τ.Α.Α. - Διοικητικές μεταβολές Κοινότητας Μυρσίνης Ηλείας, eetaa.gr. Ανακτήθηκε: 10/09/2016. και το είχε λάβει κατά την περίοδο της τουρκοκρατίας, όταν ανήκε στο βιλαέτι της Γαστούνης, από τον Σουλειμάν Αγά, αφέντη του βιλαετιού.

Ιστορία
Σύμφωνα με τον Όμηρο είχε πάρει μέρος στον Τρωικό Πόλεμο μαζί με τους άλλους Ηλείουςοἳ δ' ἄρα Βουπράσιόν τε καὶ Ἤλιδα δῖαν ἔναιον, ὅσσον ἐφ' Ὑρμίνη καὶ Μύρσινος ἐσχατόωσα πέτρη τ' Ὠλενίη καὶ Ἀλείσιον ἐντὸς ἐέργει, Στράβωνος Βιβλίο Ε΄. Ο Στράβωνας την αναφέρει και σαν ΜυρτούντιονΜύρσινος δὲ τὸ νῦν Μυρτούντιον, ἐπὶ θάλατταν καθήκουσα Στράβωνος Βιβλίο Ε΄.

Στους βυζαντινούς χρόνους στην περιοχή υπήρχε το χωριό Άγιος Νικόλαος, από την εκκλησία του οποίου σώζεται σήμερα τμήμα της Αγίας Τράπεζας.

Τον 16ο αιώνα λόγω των αραβικών επιδρομών οι κάτοικοι μετέφεραν το χωριό πιο μακριά από τη θάλασσα στην σημερινή του θέση.

Εκπαίδευση
Η Μυρσίνη απόκτησε δημοτικό σχολείο το 1902, διθέσιο με 132 μαθητές. Έως τότε οι μαθητές πήγαιναν στα σχολεία των Λεχαινών. Το 1953 κατασκευάστηκε το σημερινό σχολικό κτήριο για μόνιμη εγκατάσταση του σχολείου. Η πρωτοβάθμια εκπαίδευση στη Μυρσίνη ολοκληρώθηκε με τη λειτουργία του νηπιαγωγείου το 1974, όπου συστεγάστηκε για 15 περίπου χρόνια με το δημοτικό σχολείο. Το 1989 άρχισαν οι εργασίες ανέγερσης του νέου κτηρίου, παραπλεύρως του δημοτικού, και περατώθηκαν το Σεπτέμβριο του 1990.

Αθλητισμός
Στο χωριό εδρεύει ο Α.Σ. Μυρσιναϊκός που ιδρύθηκε το 1969 και έχει ως χρώματα το κόκκινο και το λευκό. Η ποδοσφαιρική ομάδα του Μυρσιναϊκού αγωνίζεται το τοπικό Πρωτάθλημα της Ε.Π.Σ. Ηλείας.

Δημογραφικά στοιχεία
Η εξέλιξη του μόνιμου πληθυσμού του οικισμού τον 21ο αιώνα είναι η εξής:
 έτος κάτοικοι 2001 1.117Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001 2011 1.135ΕΛ.ΣΤΑΤ. - Μόνιμος Πληθυσμός της Ελλάδος. Απογραφή 201120211.265

Παραπομπές

Πηγές
 Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012)
 Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

Εξωτερικοί σύνδεσμοι
 Ε.Ε.Τ.Α.Α. - Διοικητικές μεταβολές Μυρσίνης Ηλείας, eetaa.gr. Ανακτήθηκε: 10/09/2016.
 Ε.Ε.Τ.Α.Α. - Διοικητικές μεταβολές Κοινότητας Μυρσίνης Ηλείας, eetaa.gr. Ανακτήθηκε: 10/09/2016.
 Ιστοσελίδα για τη Μυρσίνη Ηλείας, mirsini.net. Ανακτήθηκε: 15 Φεβρουαρίου 2013
 Μυρσίνη Ηλείας, moriasnow.gr

Κατηγορία:Χωριά της περιφερειακής ενότητας Ηλείας
Κατηγορία:Δήμος Λεχαινών
Κατηγορία:Τρωικός Πόλεμος
Κατηγορία:Δήμος Ανδραβίδας - Κυλλήνης